《望夫石》
宋代·贺铸

亭亭思妇石，下阅几人代。
荡子长不归，山椒久相待。
微云荫发彩，初日煇饿黛。
秋雨叠苔衣，春风舞萝带。
宛然姑射子，矫首尘冥外。
陈迹遂亡穷，嘉期从莫再。
脱如鲁秋氏，妄结桑中爱。
玉质委渊沙，悠悠复安在。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。